**УИХ-ЫН ГИШҮҮН Ж.ЭНХБАЯРЫН САНААЧИЛГААР ЗОХИОГДОЖ БУЙ “ИРЭЭДҮЙН ЭЗЭД” БАЙГАЛИЙН УХААНЫ НЭГДМЭЛ АГУУЛГЫН АНХДУГААР**

**ОЛИМПИАДЫН УДИРДАМЖ**

**НЭГ. Зорилго**

Ерөнхий боловсролын сургуулийн төгсөх XII ангийн суралцагчдын цаашид суралцах хүсэл сонирхолыг идэвхжүүлэх, байгалийн ухааны хичээлийн нэгдмэл агуулгын хүрээнд эзэмшсэн мэдлэг, чадварыг сорих, боловсролын үнэлгээнд шинэ технологи нэвтрүүлэн амжилттай нутагшуулахад оршино.

**ХОЁР. Хамрах хүрээ**

Нийслэлийн хэмжээнд үйл ажиллагаа явуулж буй төрийн болон төрийн бус өмчийн ерөнхий боловсролын сургуулийн төгсөх 12 дугаар ангийн суралцагчдаас сургууль тус бүр ЗАН-тэй хамтран Байгалийн ухааны нэгдмэл агуулгаар зөвхөн 1 шилдэг суралцагчийг сонгон оролцуулна.

**ГУРАВ. Олимпиадын агуулга**

* **Байгалийн ухааны нэгдмэл агуулгад:** математик, физик, хими, биологи, газар зүйн судлагдахууны агуулга хамрагдана.

**ДӨРӨВ. Бүртгэлийн хугацаа**

* Олимпиадад оролцогч суралцагчийг 2018 оны 02 дугаар сарын 26-ны өдрийн 09.00 цагаас эхлэн 2018 оны 02 дугаар сарын 28-ны өдрийн 18.00 цаг хүртэл Боловсролын үнэлгээний төвийн [**www.eec.mn**](http://www.eec.mn) хаягаар тухайн сургуулийн сургалтын менежер өөрөө бүртгэнэ.
* 2018 оны 03 дугаар сарын 01-ний өдөр суудлын хуваарийг хийнэ.
* 2018 оны 03 дугаар сарын 02-ны өдөр техникийн зөвлөгөөн дээр олимпиадад оролцох суралцагчдын суудлын хуваарь бүхий МАНДАТ-ыг тараана.

**ТАВ. Зохион байгуулах хугацаа**

**Хэзээ:** - 2018 оны 03 дугаар сарын 05-ны өдөр 0900 цагт эхэлнэ

/*Жич:* *Сурагчид 30 минутын өмнө суудлаа эзэлсэн байна*./

**Хаана:** “**Монгол тэмүүлэл”** лаборатори сургуулийн спорт зааланд

**Хаяг:** БЗД, 26 хороо, Хүннү гудамж, Дүнжингарав худалдааны төвийн замын эсрэг

 талд

**ЗУРГАА. Техникийн зөвлөгөөн**

Олимпиадад оролцогчдод мэдээлэл хүргэх зорилготой техникийн зөвлөгөөнд сургууль тус бүрээс 1 сургалтын менежер оролцоно. Техникийн зөвлөгөөн 2018 оны 03 дугаар сарын 02-ны өдөр Багшийн мэргэжил дээшлүүлэх институтын **202** тоотод 1100 цагаас эхлэнэ.

**ДОЛОО. Засах, үнэлэх үйл ажиллагаа**

 Байгалийн ухааны нэгдмэл агуулга бүхий олимпиад явагдаж дууссаны дараа материалыг шууд засаж, дүн оноог ил тод суралцагчдад мэдээлнэ.

**НАЙМ. Шагналын сан**

Суралцагчдыг авсан оноогоор эрэмбэлж I – III байр эзлүүлэн жагсаана. Мөн тэргүүний ЗАН -ийг шалгаруулна. Үүнд:

1. **Шилдэг СУРАЛЦАГЧ –** Байгалийн ухааны нэгдмэл агуулгаар дараах байрыг тодруулан шагнаж урамшуулна.
* I байр - Өргөмжлөл, үнэ бүхий зүйл
* II байр - Өргөмжлөл, үнэ бүхий зүйл
* III байр - Өргөмжлөл, үнэ бүхий зүйл
1. **Шилдэг ЗАН –** Байгалийн ухааны нэгдмэл агуулгаар шилдэг ЗАН-ийг тодруулна. *Эхний байруудад шалгарсан суралцагчийн амжилтад үндэслэн сургуулийн заах аргын нэгдлийг тодруулан* шагнаж урамшуулна*.*
* I байр - Өргөмжлөл, үнэ бүхий зүйл
* II байр - Өргөмжлөл, үнэ бүхий зүйл
* III байр - Өргөмжлөл, үнэ бүхий зүйл

**БСШУСЯ-НЫ ДЭРГЭДЭХ**

**БОЛОВСРОЛЫН ҮНЭЛГЭЭНИЙ ТӨВ**